cyanic-selkie/wikianc huggingface dataset:
Sydänääni
Toisen sydänäänen kesto on lyhyempi, mutta sen taajuus on korkeampi. Ensimmäinen ja toinen sydänääni ovat normaaleja sydänääniä. Lisäksi voidaan kuulla terveestä sydämestä heikko systolinen sivuääni, joka kuuluu ensimmäisen sydänäänen jälkeen. Kolmas sydänääni kuuluu kammioiden diastolen alussa ja se johtuu kammioiden nopeasta täyttymisestä. Kolmas sydänääni on normaali hevosella, jonka sydämestä yleensä kuuluu Aorttaläpän ja keuhkovaltimoläpän sulkeutuminen erillisinä. Koirillakin ne voivat kuulua erillisinä sisäänhengityksen aikana sykkeen ollessa hidas. Pieneläimillä ja ihmisellä kolmas ääni on merkki sydämen vajaatoiminnasta. Neljäs sydänääni johtuu eteisten supistumisesta ja sekin on hevosella normaali ääni, mutta ihmisellä epänormaali.
Boris Rung
Boris Rung (16. tammikuuta 1925 Helsinki – 11. kesäkuuta 2003 Porvoo) oli suomalainen moottoriurheilun parissa työskennellyt johtohenkilö. Hän oli yksi European Rallycross Associationin (ERA) perustajajäsenistä, ja vuosina 1980–1985 hän toimi yhdistyksen puheenjohtajana. Helsingin UA:n jäsenenä Rung oli mukana tuomassa rallicrossia myös Suomeen, ja hän edusti Autourheilun Kansallista Keskusliittoa (AKK) FISA:n, ja myöhemmin FIA:n Off-Road Commissionissa.
Rung kuoli vuonna 2003 jättäen jälkeensä vaimo Maj-Lisin, tytär Jenniferin ja poika Peterin.
Kanta-Hämeen Lintutieteellinen Yhdistys
thumb|250px|[[Sääksi on KHLY:n tunnuslintu]] Kanta-Hämeen Lintutieteellinen Yhdistys ry (KHLY) on vuonna 1971 perustettu lintuharrastusta edistävä yhdistys.
KHLY:n toimialueena on Kanta-Häme ja alueen kunnat Hattula, Hausjärvi, Hämeenlinna, Janakkala, Loppi ja Riihimäki. Yhdistys on BirdLife Suomen jäsenyhdistys. Se julkaisee vuosikirjaa Kanta-Hämeen Linnut.
Lunda (kuningaskunta)
Lundan kuningaskunta oli valtio Keski-Afrikassa nykyisen koillisen Angolan ja läntisen Kongon demokraattinen tasavallan alueella.
Lundat asuivat Barotsemaan alueella jo aiemmin, mutta valtion perustivat Luban kuningaskunnasta tulleet valloittajat. Lunda oli liittovaltio, joka koostui ytimestä, Katangasta, ympäröivistä provinsseista, autonomisista veroja maksavista kauemmista provinsseista ja itsenäisistä valtioista, joilla oli sama kulttuuri.
Lunda kävi kauppaa sekä arabien että portugalilaisten kanssa. Se vei erityisesti norsunluuta ja orjia.
Ron Weasley
Ronald "Ron" Bilius Weasley (s. 1. maaliskuuta 1980) on kuvitteellinen henkilö kirjailija J. K. Rowlingin Harry Potter -kirjasarjassa. Ron esiintyy ensimmäisen kerran kirjasarjan ensimmäisessä osassa Harry Potter ja viisasten kivi päähenkilö Harry Potterin parhaana ystävänä ja on yksi kirjojen tärkeimmistä henkilöhahmoista. Ron on pitkä ja hontelo, ja hänellä on Weasleyn perheelle tyypilliset kirkkaanpunaiset hiukset. Hänellä on siniset silmät, suuret kädet ja jalat, pitkä nenä ja paljon pisamia. Kuten Harry ja tämän toinen ystävä Hermione Granger, Ronkin kuuluu Rohkelikko-tupaan. Hän jää usein kuuluisan Harryn maineen varjoon, mikä aiheuttaa toisinaan kitkaa ystävysten välille. Elokuvissa Ronia esittää Rupert Grint.
Persoonallisuus
Ron on kirjoissa usein koominen hahmo, joka keventää ilmapiiriä vakavissa tilanteissa. Hän on sarkastinen, intohimoinen, äkkipikainen ja huono kätkemään tunteensa. Hän on fiksu mutta ei kuitenkaan koskaan akateemisesti suuntautunut – koulutyönsä hän jättää usein suosiolla Hermionen tarkastettavaksi. Muutamaa poikkeusta lukuun ottamatta Ron on aina uskollinen ystävä Harrylle ja Hermionelle ja vetää monesti sarkastisilla kommenteillaan näiden jalat takaisin maan pinnalle heidän innostuessaan liikaa jostakin asiasta. Ronin herkkä kohta on hänen alemmuudentunteensa. Kasvettuaan isoveljiensä varjossa hän kaipaa huomiota ja tunnustusta joskus liiallisuuksiinkin asti, eikä asiaa paranna se, että hänen paras ystävänsä on kuuluisuus. Kuten muutkin perheenjäsenensä, Ron nauttii kinastelemisesta, ja varsinkin Hermionen kanssa keskinäinen naljailu on olennainen osa heidän välistään kommunikointia. Teoksessa Harry Potter ja salaisuuksien kammio vinoilu Hermionelle turhamaisen komeasta mutta täydelliseksi perikelmiksi osoittautuneesta opettaja Gilderoy Lockhartista kohoaa jopa Ronin mielipuuhaksi – luultavasti siksi, ettei hän uskalla vinoilla samasta asiasta äidilleen, joka on vielä ihastuneempi Lockhartiin kuin Hermione.
Taikuus ja kyvyt
Ron perii aluksi Charlie-veljensä vanhan taikasauvan, ja sen rikkouduttua toisen kouluvuoden alussa Harryn ja Ronin tehdessä lentävällä autolla pakkolaskun Tällipajuun sauva pysyy kasassa vain teippauksen ansiosta eikä sillä saa aikaiseksi hienoja taikoja. Sauvan vaurioituminen kuitenkin pelastaa pojat kieron opettajan Gilderoy Lockhartin juonitteluilta Salaisuuksien kammion käytävässä.
Vanhan sauvan lopulta räjähdettyä Ron saa oman, yksisarvisen häntäjouhen sisältävän sauvan.
Elokuvissa Ron on kuvattu kolmikosta kenties vähiten fiksuksi, mutta kirjoissa hän on suurin piirtein yhtä älykäs kuin Harrykin. Hän on keskinkertainen oppilas koulussa eikä hänellä ole erityisiä taikakykyjä, mutta toisaalta hän oppii vuosien kuluessa uusia taitoja kehittyen lopulta eteväksi taikuudenkäyttäjäksi etenkin taistelutilanteissa.
Ronilla on myös taktista pelisilmää, minkä todistaa hänen kyvykkyytensä šakinpeluussa – šakissa hän voittaa jopa Hermionen. Tämä on erityisen tärkeää ensimmäisessä kirjassa, jossa kolmikko joutuu raivaamaan tiensä läpi jättimäisen velhošakkilaudan, ja Ronin pelitaito osoittautuu korvaamattomaksi.
Hänet kuvataan usein kolmikosta käytännönläheisimmäksi, ja lisäksi Ron tuntee tietyt asiat taikamaailmassa paremmin kuin Harry ja Hermione, koska hän on kasvanut täysverisessä taikaperheessä.
Ron valitaan viidennessä kirjassa Rohkelikon huispausjoukkueen pitäjäksi eli maalivahdiksi. Hänen torjuntataitonsa vaihtelee rajusti, kunnes lopulta kun Harrystä tulee kuudennessa kirjassa joukkueen kapteeni, hän on kaatavinaan Felix Felicis -onnenjuomaa Ronin aamumehuun juuri ennen peliä. Hermione raivostuu moisesta, mutta pojat vähät välittävät – ja Ronin peli on kautta aikojen paras. Voiton jälkeen selviää, että onnenjuomapullo on edelleen sinetöity, Harry oli vain käyttävinään sitä Ronin nähden, jolloin hermoillut pitäjä saikin niin lujan itseluottamuksen kuin ikinä mahdollista: nyt hän ei voisi hävitä – eikä hävinnyt. Hermione mököttää asiasta pitkään: hän ei yleensäkään pidä koko pelistä ja hänestä temppu oli alhainen.
Eräs Ronin vähiten huomattu mutta lopputaisteluissa jopa olennaiseksi osoittautuva taito on imitaatiokyky: Ron pystyy matkimaan muiden ääniä jopa täydellisesti. Näin se tapahtuu esimerkiksi silloin, kun he Malfoyn kellarissa taistelivat Matohäntää vastaan: samalla kun Ron tukki kädellään Matohännän suun hän matki taitavasti tämän ääntä pitääkseen muut kuolonsyöjät poissa. Vielä täydellisemmin hän onnistui silloin kun hän ja Hermione tunkeutuivat Salaisuuksien kammioon hakemaan basiliskin hampaita hirnyrkkien tuhoamista varten: kammion ovet aukeaisivat vain kärmeskielisellä käskyllä. Ron oli kuitenkin kuullut Harryn antavan sellaisen kolmekin kertaa, viimeksi medaljonkia tuhottaessa, ja onnistui imitoimaan käskyn täydellisesti: ovet aukesivat ja luudanvarren avulla käynti kammiossa onnistui.
Perhe
Ron kuuluu yhdeksänhenkiseen Weasleyn puhdasveriseen velhoperheeseen. Hänen isänsä on Arthur ja äitinsä Molly Weasley. Hänellä on viisi isoveljeä: Bill, Charlie, Percy, Fred ja George sekä pikkusisko Ginny. Ron on perheen toiseksi nuorin lapsi ja nuorin perheen pojista. Weasleyt asuvat Etelä-Englannin Devonissa Saukkonummen kylän lähettyvillä vanhassa, hiukan erikoisen ja ränsistyneen näköisessä Kotikolo-nimisessä talossa. Koska Arthur Weasley on huonopalkkainen taikaministeriön virkamies ja Molly Weasley kotiäiti, perhe on hyvin köyhä. Tämä aiheuttaa usein mielipahaa Ronille, jolle köyhyys on nolo asia. Muun muassa Draco Malfoyn perheen rikkaus ja tämän solvaukset Weasleyn perhettä kohtaan suututtavat Ronin herkästi. Toisaalta Weasleyn perheen perhe-elämä on yleisesti ottaen onnellista. Ron tosin haaveilee enemmästä huomiosta jäätyään usein vanhempien veljiensä varjoon, ja tämä huomionkaipuu ajaa hänet muutamaan otteeseen ristiriitoihin varsinkin Harryn kanssa.
Ron on kaukaista sukua Mustien suvulle, joskin nämä ovat määrätietoisesti sulkeneet Weasleyt keskuudestaan näiden "verenpetturuuden" takia. Mustien enemmistö ei halua olla missään tekemisissä jästien, jästisyntyisten tai näiden suojelijoiden kanssa, kun taas Weasleyt ovat aina olleet hyväntahtoisia jästejä kohtaan. Muita kaukaisia sukulaisia ovat muun muassa Nymfadora Tonks, Draco ja Narcissa Malfoy sekä Bellatrix Lestrange.
Koulun jälkeinen ura
J. K. Rowling on paljastanut haastattelussa, että Ron työskentelee aikuisikään ehdittyään aurorina. Hän myös auttaa George-veljeään Weasleyn WelhoWitsit -yrityksessä, josta tulee suuri menestys.
Hermione Granger
Ronin ja Hermionen välinen suhde on monimutkainen. He käyvät usein toistensa hermoille, vaikka ovatkin hyvät ystävät, ja heillä on sarjan aikana pariin otteeseen pitkäaikaisiakin epäsopuisia hetkiä. Harry yleensä joutuu selvittelemään näitä. Itse asiassa Ron on kuitenkin ihastunut Hermioneen. Vinkkejä Ronin ja Hermionen välisestä kemiasta voi löytää jo toisesta kirjasta, kenties aiemminkin. Kun Hermione on kangistettu eikä Ron haluaisi seurata Harryn mukana hämähäkkejä Kiellettyyn metsään, hän katsoo Hermionen tyhjää penkkiä ja saa näkymästä tahdonvoimaa. Teoksessa Harry Potter ja Azkabanin vanki Ronin ja Hermionen välillä on iso riita, jonka aikana Harry jopa pelkää, että nämä eivät koskaan saisi tehtyä sovintoa – riita saadaan lopulta kuitenkin päätettyä sopuisasti. Kaksikko kiistelee usein keskenään, toisinaan hyväntahtoisesti ja toisinaan verenhimoisesti, minkä monet lukijat ovat tulkinneet molemminpuoliseksi mielenkiinnoksi.
Kirjoissa Ron usein ärtyy jonkun muun osoittaessa mielenkiintoa Hermionea kohtaan. Hän on erittäin mustasukkainen huispaustähti Viktor Krumille tämän pyydettyä Hermionea partnerikseen Kolmivelhoturnajaisten joulutanssiaisiin, ja käyttäytyy myöhemmin yrmeästi myös Cormac MacLaggenia kohtaan tämän ollessa Hermionen seuralainen Horatius Kuhnusarvion joulukutsuilla. Kuudentena kouluvuotena myös Hermionen mustasukkaisuus alkaa heräillä Ronin alkaessa seurustella Lavender Brownin kanssa. Tämän voi päätellä siitä, että Hermione tulehduttaa välinsä Ronin kanssa jälleen kerran. He saavat sovittua riitansa ja myöhemmin Lavender jättää Ronin, koska epäilee tämän seurustelevan Hermionen kanssa.
Teoksessa Harry Potter ja kuoleman varjelukset Ron lähtee vakavan riidan päätteeksi pois Harryn ja Hermionen luota ja Hermione itkee päiväkausia Ronin perään eikä anna tälle heti anteeksi tämän palattua takaisin. Hirnyrkkinä toimiva Luihuisen amuletti piinaa Ronia tämän yrittäessä tuhota amuletin ja näyttää Ronille näkyjä, joissa Hermione on hänen sijaansa kiinnostunut Harrystä. Harry kuitenkin vakuuttaa Ronille, ettei tämä pidä paikkaansa. Myöhemmin samassa kirjassa kaapparien vangittua Harryn, Ronin ja Hermionen Malfoyn kartanoon, ja kun Bellatrix Lestrange kiduttaa Hermionea Ron huutaa Hermionea. Kirjan lopussa Tylypahkassa tapahtuvan viimeisen taistelun lomassa Hermione ja Ron suutelevat Ronin tuotua julki huolensa kotitonttujen puolesta. Elokuvassa he suutelevat Salaisuuksien kammiossa. Epilogikappaleessa ilmenee, että 19 vuotta myöhemmin Ron ja Hermione ovat naimisissa. Heillä on kaksi lasta, Tylypahkaan ensi kertaa lähtevä Rose sekä tämän nuorempi veli Hugo. Myöhemmin Harry Potter ja kirottu lapsi -näytelmässä Ron keskusteli Hermionen kanssa järkyttyneenä siitä, etteivät he olleet yhdessä Albuksen ja Scorpiuksen luomassa aikajanassa ja että heidän tulisi uusia vihkivalansa, minkä seurauksena Hermione suutelee Ronia.
Pia Kauma
Pia Liisa Kauma (s. 20. lokakuuta 1966 Joensuu) on suomalainen kokoomusta edustava kansanedustaja. Hän on ollut kansanedustaja Uudenmaan vaalipiiristä vuosina 2011–2015 ja jälleen 30. heinäkuuta 2017 alkaen. Kauma on ollut Espoon kaupunginvaltuuston jäsen vuodesta 2005 ja vuodesta 2013 myös kaupunginhallituksen jäsen.
Opinnot ja työura
Kauma valmistui ylioppilaaksi Joensuun lyseon lukiosta vuonna 1985 ja kauppatieteiden maisteriksi Helsingin kauppakorkeakoulusta vuonna 1990. Pääaineena hän opiskeli laskentatoimea ja sivuaineena vero-oikeutta.
Ron Weasley
Lavender Brown
Lavender alkaa osoittaa kiinnostusta Ronia kohtaan näiden kuudentena kouluvuotena. Aluksi Ron ei edes huomaa häntä, mutta voitettuaan huispausottelun heidät nähdään suutelemassa Rohkelikon oleskeluhuoneessa. Hermione suuttuu Lavenderin takia Ronille verisesti, lähettää hänen kimppuunsa nokkivia kanarialintuja, eikä puhu hänelle viikkoihin. Ron alkaa epäillä suhdettaan Lavenderiin, kun tämä alkaa roikkua hänessä. Erityisesti häntä tuntuu kiusaavan Lavenderin käyttämä lempinimi "Lonnukka" – jota taas Hermione käyttää pilkkasanana. Ron koettaa päästä vaivihkaa eroon Lavenderista, ja Ronin helpotukseksi Lavender jättääkin hänet Ronin loukkaantuessa. Tapaamisella sairaalasiivessä Ron hokee unissaan sanaa "Hermione" ja Lavender lähtee itkien pois. Sen koommin Lavenderilla ei ole otetta Roniin. Kirjasarjan lopussa Lavenderin kohtalo jää avoimeksi, kun Fenrir Harmaaselkä raatelee Lavenderin pahoin taistelussa. Lavender kuoli myöhemmin vammoihinsa.
Pia Kauma
Opinnot ja työura
Kauma on ollut HOK-Elannon hallintoneuvoston jäsen vuodesta 2011. Hän on toiminut myös Nesteen neuvottelukunnan puheenjohtajana vuodesta 2012.
Poliittinen ura
Eduskuntaan Kauma valittiin vuoden 2011 vaaleissa, joissa hän sai yhteensä 3 551 ääntä. Hän oli ehdolla myös vuoden 2015 eduskuntavaaleissa mutta jäi ensimmäiselle varasijalle 4 111 äänellä. Kauma nousi Alexander Stubbin tilalle eduskuntaan 30. heinäkuuta 2017 tämän siirryttyä Euroopan investointipankin varapääjohtajaksi.
Vuoden 2019 eduskuntavaaleissa Kauma sai 8 597 ääntä ja uusi paikkansa kansanedustajana. Hänet valittiin uudelle jatkokaudelle vuoden 2023 eduskuntavaaleissa 6199 äänellä. Kauma oli ehdolla myös vuosien 2009 ja 2014 europarlamenttivaaleissa muttei tullut valituksi.
Eduskunnassa Kauma on toiminut perustuslakivaliokunnan, talousvaliokunnan, sosiaali- ja terveysvaliokunnan, suuren valiokunnan ja lakivaliokunnan jäsenenä sekä Etyjin parlamentaarisen yleiskokouksen Suomen valtuuskunnan jäsenenä.
Ron Weasley
Padma Patil
Harry Potter ja kirottu lapsi -näytelmässä Albusin ja Scorpiusin luomassa aikajanassa Ron oli joulutanssiaisissa Hermionen sijaan rakastunut Padma Patiliin ja oli mennyt naimisiin hänen kanssaan ja saanut pojan, Panjun. Tämä avioliitto ei kuitenkaan ollut onnellinen Ronin ollessa jatkuvasti Padman tossun alla.
Pia Kauma
Poliittinen ura
Kauma valittiin kesällä 2013 Etyjin yleiskokouksen poliittisen ja turvallisuuskomitean raportoijaksi. Vuonna 2021 Kauma valittiin Etyjin parlamentaarisen yleiskokouksen varapuheenjohtajaksi. Lisäksi Kauma toimii Etyjin parlamentaarisen yleiskokouksen Keski-Aasian erityisedustajana. Vuonna 2023 hänet valittiin vuoden kestävälle kaudelle Etyjin puheenjohtajaksi.
Ron Weasley
Harry Potter ja viisasten kivi
Harry Potter tapaa Ronin ensi kerran King's Crossin rautatieasemalla, kun hän törmää Weasleyn perheeseen näiden tullessa samaan aikaan laiturille, jolta Tylypahkan koulun juna lähtee. Ron ja Harry jakavat junassa osaston ja ystävystyvät matkan aikana.
Draco Malfoy ystävineen marssii kesken matkan sisään ja julistaa valinneensa Harryn ystäväkseen – sillä ehdolla että tämä hylkäisi "roskaväen" eli Ron Weasleyn. Harry vastaa jäisesti valinneensa jo ystävänsä, jolloin Draco ilmoittaa takavarikoivansa poikien makeiset ja kakut, mutta lähtee pois Ronin Kutka-rotan purtua Dracon toveria Gregory Goylea käteen.
Tästä alkaakin poikien ystävyys. Ronia kiehtoo aluksi Harryssa tämän kuuluisuus, kun taas Harry löytää Ronista vihdoinkin normaalin, hänestä pitävän ihmisen. Molemmat pääsevät koulussa Rohkelikko-tupaan, ja heistä tulee myös huonetovereita. Hermione Grangerin kanssa Ron ystävystyy vasta myöhemmin. Aluksi Ron vierastaa Hermionea tämän kirjaviisauden takia, mutta pelastettuaan Harryn kanssa Hermionen vuorenpeikon kynsistä kolmikon välille syntyy luja ystävyys. Kolmikko myöhemmin koettaa saada käsiinsä Tylypahkaan piilotetun, mystisen viisasten kiven, Ron auttaa Harrya ja Hermionea jatkamaan matkaa pelaamalla vaarallisen shakkipelin, jossa uhraa lopulta itsensä niin, että hänet lyödään tajuttomaksi. Kouluvuoden päättäjäisissä Albus Dumbledore palkitsee Ronin tupapisteillä ”parhaasta šakkipelistä, mitä on moneen vuoteen Tylypahkassa nähty”, mikä auttaa Rohkelikkoa voittamaan tupamestaruuden.
Harry Potter ja salaisuuksien kammio
Ron käy veljiensä Fredin ja Georgen kanssa hakemassa Harryn kesäloman lopuksi kotiinsa Kotikoloon isänsä Arthur Weasleyn lentävällä Ford Anglialla. Tylypahkassa alkaa tapahtua kummia, ja Ron, Harry ja Hermione saavat tietää, että vaarallinen salaisuuksien kammio on avattu. Ron ja Harry juovat monijuomalientä muuttuakseen Draco Malfoyn tovereiksi Vincent Crabbeksi ja Gregory Goyleksi ja voidakseen näin kysellä epäilyttävältä Dracolta tämän tietoja salaisuuksien kammiosta. Myös Hermione yritti muuttua erääksi Luihustytöksi mutta epäonnistuu kun olikin ottanut tytön kaavusta tämän kissankarvan. Myöhemmin kammiossa elelevä hirviö kangistaa Hermionen. Harryn ja Ronin tarve saada selvitettyä kammion mysteeri kasvaa. Kaksikko lähtee Kiellettyyn metsään seuraten hämähäkkien jättämiä jälkiä. Se ei ole Ronille helppoa, sillä hän pelkää kuollakseen hämähäkkejä. Metsässä pojat joutuvat kuolemanvaaraan, mutta selviävät hengissä Weasleyn isän lentävän Anglian avustuksella. Harry ja Ron löytävät sisäänkäynnin salaisuuksien kammioon, ja selviää, että Ronin pikkusisko Ginny on tietämättään loitsittuna auttanut kammiossa asuvaa basiliskia terrorisoimaan koulua. Juonen takana on itse lordi Voldemort, tai pikemminkin tämän jälkeensä jättämä nuoruuden versio itsestään, joka elää kirotussa päiväkirjassa. Harry onnistuu tuhoamaan päiväkirjan, ja hän ja Ron saavat palkinnon erityispalveluksesta koululle.
Harry Potter ja Azkabanin vanki
Ronin rotta Kutka katoaa ja myöhemmin todisteet viittaavat siihen, että Hermionen uusi kissa Koukkujalka on syönyt tämän, mikä johtaa suureen riitaan ja Ronin ja Hermionen välien väliaikaiseen katkeamiseen. Ron antaa Hermionelle lopulta anteeksi, kun tämä alkaa saada hermoromahduksen oireita liiallisen opiskelutaakan takia. Ron löytää Kutkan elossa Hagridin mökistä, mutta rotta karkaa uudelleen. Ron, perässään Harry ja Hermione, jahtaa Kutkaa vaarallisen tällipajun luo, missä suuri musta koira hyökkää Harryn kimppuun. Ron heittäytyy Harryn eteen, jolloin koira raahaa Ronin tällipajun alla olevaan onkaloon. Harry ja Hermione seuraavat näitä pelastaakseen Ronin, mutta sisällä koira paljastuu vaaralliseksi vankikarkuriksi ja animaagi Sirius Mustaksi. Musta on kuitenkin hyvä, kun taas Kutka-rotta paljastuu Peter Piskuilan -nimiseksi animaagipetturiksi, jonka takia Harryn vanhemmat ovat kuolleet. Harry, Ron ja Hermione saavat pelastettua Sirius Mustan ankeuttajien kynsistä, joskin Ron loukkaantuu samalla ja joutuu koulun sairaalasiipeen. Piskuilan pääseen pakoon. Sirius lahjoittaa Ronille Kutkan tilalle pienen pöllön, jonka Ginny myöhemmin nimeää Posityyhtyseksi – Ron kutsuu pöllöään kuitenkin ”Possuksi”.
Harry Potter ja liekehtivä pikari
Weasleyt kutsuvat Harryn kesälomalla huispauksen maailmanmestaruuskisoihin. Lisäksi Tylypahkassa järjestetään Kolmivelhoturnajaiset, joihin saapuu edustajia myös muista velhokouluista. Ron innostuu, kun kuuluisa huispaaja Viktor Krum saapuu Tylypahkaan. Hän myös ihastuu kauniiseen Fleur Delacouriin, joista kumpikaan ei kiinnitä Roniin huomiota. Kun Harry valitaan Tylypahkan koulun turnajaisedustajaksi, Ron kadehtii häntä siinä määrin että ajautuu hänen kanssaan riitoihin. Ensimmäisen koitoksen jälkeen Ron kuitenkin ymmärtää Harryn olevan hengenvaarassa, ja heidän ystävyytensä korjaantuu. Yllättävää päänvaivaa tuottavat turnajaisiin liittyvät joulutanssiaiset, joihin Ron ei ole löytää paria. Viktor Krumin pyytäessä Hermionea parikseen Ron seuraa mustasukkaisena sivusta. Toisen koitoksen aikana selviää Ronin olevan se, mitä Harry eniten kaipaisi. Harryn on pelastettava Ron järven pohjasta, missä hän onnistuukin.
Harry Potter ja Feeniksin kilta
Ronin ja muiden yllätykseksi hänet nimitetään viidennen kouluvuoden alussa Rohkelikon valvojaoppilaaksi yhdessä Hermionen kanssa. Ronista tulee myös Rohkelikon huispausjoukkueen pitäjä, vaikka hän ei aina menesty lajissa niin hyvin kuin haluaisi. Ronin perheestään vieraantunut veli Percy kehottaa tätä lopettamaan ystävyyden Harryn kanssa, koska ei usko Harryn puheisiin Voldemortin paluusta. Ron ei kuuntele Percya ja myös puolustaa Harrya heidän koulutovereidensa epäillessä tämän valehtelevan Voldemortista. Kun Tylypahkan ilmapiiri käy kireäksi taikaministeriön ottaessa koulun hallintaansa Ron ja Hermione kannustavat Harrya perustamaan Albuksen Kaartiksi nimetyn puolustautumistaitoja opettavan, maanalaisesti toimivan kerhon. Romaanin lopussa Ron ottaa osaa Harryn, Hermionen, Ginnyn, Neville Longbottomin ja Luna Lovekivan yritykseen pelastaa Sirius Musta taikaministeriöstä. Siriuksen oletettu vankina pitäminen osoittautuu kuitenkin huijaukseksi, ja Voldemort kuolonsyöjineen yllättää kuusikon. Ron loukkaantuu taistellessaan, mutta toipuu.
Harry Potter ja kuoleman varjelukset
Viimeisessä kirjassa Ron liittyy Harryn ja Hermionen mukaan etsimään Voldemortin hirnyrkkejä. Kolmikko matkaa ympäri Britanniaa, ja tarinan edetessä Ronin ja Hermionen läheisempi suhde alkaa kehittyä hyvään tahtiin. Harryn, Ronin ja Hermionen paetessa taikaministeriöstä Ron menettää ison palan vasemmasta käsivarrestaan ilmiintyessään epäonnistuneesti, mutta Hermione saa uhkaavan verenvuodon tyrehdytettyä. Kun kolmikko nyt on löytänyt hirnyrkkinä toimivan Luihuisen amuletin, nämä joutuvat vuorotellen kantamaan amulettia kaulassaan etsiessään keinoa tuhota se. Amuletti vaikuttaa negatiivisesti jo muutenkin ärtyneeseen Roniin, joka lopulta jättää suuren riidan jälkeen ystävänsä. Hän kuitenkin katuu tätä päätöstään heti lähdettyään ja yrittää palata takaisin, mikä osoittautuu vaikeaksi. Löydettyään viimein Harryn Ron pelastaa hänen henkensä. Ron myös lopulta tuhoaa Luihuisen amuletin, vaikka hirnyrkki koettaa estää tämän piinaamalla Ronia näyillä, joiden mukaan hän on epätoivottu lapsi ja jotka sanovat Hermionen olevan Ronin sijaan rakastunut Harryyn. Harry kertoo Ronille tämän olevan valetta. Tästä eteenpäin Ron seisoo Harryn ja Hermionen rinnalla loppuun saakka. Tarina päättyy hyvien ja pahojen joukkojen kohtaamiseen Tylypahkassa, ja taistelun tiimellyksessä Ron ja Hermione suutelevat. Epilogikappaleessa kerrotaan, että yhdeksäntoista vuotta myöhemmin Ron ja Hermione ovat naimisissa ja että heillä on kaksi lasta, Rose ja Hugo.
Aiheesta muualla
Figuren der Harry-Potter-Romane
Quadra 700
thumb|180px|Quadra 700 käytti [[Macintosh IIcin koteloa.]]
Quadra 700 on Apple Computerin lokakuussa 1991 julkaisema tietokone. Laite on osa Applen Macintosh Quadra -tietokonemallistoa ja se julkaistiin yhdessä Quadra 900:n kanssa. Quadra 700 ja 900 olivat ensimmäiset Macintoshit, jotka käyttivät Motorola 68040-prosessoria ja sisälsivät sisäänrakennetun Ethernet-portin.
Ken’ichi Uemura
Ken’ichi Uemura (, s. 22. huhtikuuta 1974 Kumamoto, Japani) on japanilainen entinen jalkapalloilija.
Jalkapallomaajoukkue
Hän edusti Japanin maajoukkuetta vuosina 2001.
Bubsy 3D
Bubsy 3D on PlayStationille kehitetty tasohyppelypeli. Peli koostuu 16. tasosta ja kahdesta "vastustajatasosta". Bubsyn ääninäyttelijänä toimii Rob Paulsen, joka on tunnettu muun muassa Yakko Warnerin äänestä Animaaniset-sarjan englanninkielisestä versiosta (Animaniacs). Pelin grafiikka on niin simppelimäistä, että siellä näkee myös shakkiruudukoita. Bubsy osaa myös uida joissain tasoissa, mutta yleensä hän ei osaa uida. Jos Bubsy osuu veteen, hän menettää elämän.
Peliä pidetään yhtenä kaikkien aikojen huonoimmista peleistä sen huonon ohjauksen, grafiikan ja päähenkilön, Bubsyn vastenmielisen luonteen vuoksi.
Vehkalammi (Tammela)
Vehkalammi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede
Lampi sijaitsee Karjuharjun eteläpuolella. Harju on osa Kolmatta Salpausselkään kuuluvaa harjujaksoa ja hiekka-aluetta. Alue kuuluu niin sanottuun Perunnummen hiekkamassiiviin, joka on hyvää pohjavesialuetta. Tämä heijastuu järviin ja lampiin, jotka ovat usein kirkasvetisiä.
Historia
Vuoden 1884 Senaatin kartastossa lampi on nimeltään "Wehka lampi".
Rolland Courbis
Rolland Courbis (s. 12. elokuuta 1953) on ranskalainen jalkapallovalmentaja ja entinen pelaaja.
Ura pelaajana
Courbis aloitti peliuransa Olympique de Marseillen joukkueessa 1972. Hän pelasi joukkueen paidassa kuitenkin vain kolme ottelua ennen siitymistään korsikalaisseura AC Ajaccioon, josta hän 1973 siirtyi Olympiakosiin. Kreikkalaisseurassa Courbis voitti maan mestaruuden, mutta palasi mestaruuskauden jälkeen takaisin Ranskaan ja FC Sochaux’n riveihin. Lopullisen läpimurtonsa Courbis teki Ranskan liigakentillä vasta siirryttyään AS Monacoon 1977. Courbis pelasi viiden vuoden aikana 155 ottelua monacolaisten paidassa ja teki niissä neljä maalia. Courbis voitti kaksi Ranskan mestaruutta ja yhden cupin pelatessaan AS Monacossa. Courbis lopetti uransa 1985 Sporting Toulon Varin joukkueessa.
Ura valmentajana
Courbis'n värikkään ja mittavan valmentajauran suurimmat saavutukset ovat loppuottelupaikat UEFA Cupissa 1999 ja Coupe de la Liguessä 1997. Hän on valmentanut Ranskan lisäksi Arabiemiraateissa ja Venäjällä. Huhtikuusta 2007 Courbis siirtyi Ligue 2:ssa pelaavan Montpellier HSC:tä. Kaksi kautta hän teki määrätietoista työtä seurassa ja kausi 2008/09 huipentui Ligue 2:den kakkossijaan ja nousuun pääsarjatasolle. Kauden jälkeen Courbis kuitenkin ilmoitti jättävänsä tehtävät seurassa.
Huhtikuussa 2012 Courbis palasi lyhyeksi aikaa valmennustehtäviin sveitsiläisen kriiseura FC Sionin peräsimeen. Courbis luotsasi seuraa vain yhdessä ottelussa, kunnes jätti tehtävänsä seuran epäselvän taloustilanteen vuoksi. Sion-pestinsä jälkeen Courbis jatkoi uraansa Nigerin maajoukkueen päävalmentajana. Hän sai potkut jo kesäkuussa 2012.
Lokakuun lopulla 2012 Courbis’sta tuli algerialaisen USM Algerin päävalmentaja. Courbis’n johdolla seura voitti kaudella 2012/13 Algerian cup-mestaruuden sekä Arabian Mestarien liigan. Maan pääsarjassa seura oli viides. Courbis jätti USM Algerin marraskuun alussa 2013.
Joulukuun alussa 2013 Courbis palasi ensimmäistä kertaa vankeustuomionsa jälkeen valmennustehtäviin kotimaahansa tehtyään 2,5-vuotisen sopimuksen Montpellier HSC:n kanssa. Courbis’n johdolla Montpellier pelastui kaudella 2013/14 niukasti putoamiselta ollen 15:s. Täysi kausi 2014/15 seuran peräsimessä päättyi menestyksekkäämmin seitsemänteen sijaan, mikä oli paras sijoitus sitten mestaruuskauden 2011/12. Kaudella 2015/16 Montpellier on jälleen juuttunut putoamisviivan tuntumaan ja kautta ovat värittäneet seurajohtaja Louis Nicollinin ja Courbis’n huonot välit. Joulun alla 2015 kerrottiin, että Courbis olisi jättämässä seuran ennen vuodenvaihdetta. Jouluaattona 2015 Courbis ilmoitti jättävänsä seuran.
Tammikuun puolivälissä 2016 Courbis korvasi Philippe Montanierin Stade Rennais’n päävalmentajana. Hänen johdollaan Rennes paransi peliesityksiään ja nousi liigan tyvipäästä lopulta kahdeksanneksi. Paikka europeleihin kaudelle 2016/17 jäi vain kuuden pisteen päähän. Toukokuussa 2016 kerrottiin, ettei Courbis jatka Rennes’n päävalmentajana kauden jälkeen ja hänet korvaa Christian Gourcuff.
Maaliskuussa 2019 Courbis teki loppukauden mittaisen sopimuksen SM Caenin kanssa. Hänestä tuli Fabien Mercadalin apuvalmentaja pelastamaan seuraa putoamiselta liigasta. Caenin pudottua liigasta Courbis jätti seuran.
Vankeustuomio
Syyskuussa 2009 poliisi pidätti Courbis’n kesken Olympique de Marseillen ja Montpellier HSC:n välisen Ligue-ottelun. Courbis tuomittiin lokakuussa 2007 kahdeksi vuodeksi vankilaan taloudellisista epäselvyyksistä Olympique Marseillen siirroista vuosina 1997–99.
Syyskuun lopulla 2009 oikeus passitti Courbis’n suorittamaan tuomiotaan Baumettes’n vankilaan Marseilleen. Courbis pääsi vankilasta helmikuussa 2010.
Pöytätennis kesäolympialaisissa 2004 – miesten kaksinpeli
Pöytätenniksen miesten kaksinpeli Ateenan kesäolympialaisissa 2004 alkoi 14. elokuuta ja finaali pelattiin 23. elokuuta 2004. Yhteensä osallistujia oli 64 pelaajaa 39 maasta. Olympiakultaa voitti Ryu Seung-Min.
Tolsan rautatieasema
Historiaa
thumb|right|200px|Tolsan seisake alkuperäisellä paikallaan lokakuussa 2003. Alkuperäisellä Tolsan asemalla on ollut odotusvaja (rak. 1905, siirretty Ruutanaan 1933), asemarakennus ulkorakennuksineen (rak. 1933, purettu 1970-luvulla) sekä vahtitupa ulkorakennuksineen (rak. 1904). Tolsan liikennepaikka jäi vuonna 1944 Porkkalan vuokra-alueelle ja se avattiin jälleen alueen palautuksen jälkeen elokuussa 1956. Siitä lähtien liikennepaikka on ollut miehittämätön.
Aseman siirto & uusi asema
Tolsan asemaa oli suunniteltu siirrettäväksi nykyisestä paikastaan hieman Helsingin suuntaan pitkään. Syynä olivat Kantatie 51:n moottoritieksi paranneltu osuus Kivenlahdesta Kirkkonummen Munkinmäen eritasoliittymälle, aseman turvallisuuden parantaminen ja uuden sijainnin parempi väestöpohja. Asemalaiturit korotettiin 55 cm:n korkuisiksi ja pidennettiin 220 metrin mittaisiksi. Siirron myötä vanhan aseman laituripolku poistettiin käytöstä.
Elokuussa 2013 alettiin rakentaa uutta kunnallistekniikkaa radan viereen, Tolsantien varteen. Alun perin suunniteltiin aseman siirtyvän kokonaan Laajakallion puolelle, mutta lopulta päädyttiin siirtämään asema vain hieman itään päin, Tolsantien ylittävän sillan kohdalle. Aseman siirron myötä alueelle rakennetaan kymmenkunta kerrostaloa ja myyntiin tulee myös useita omakotitalotontteja. Aseman siirtotyöt alkoivat kesällä 2014, ja uusi asema otettiin käyttöön 15. elokuuta 2015. Aseman välittömään läheisyyteen avattiin vuoden 2016 aikana uusi K-ryhmän lähikauppa.
Uusi asema maksoi arviolta 8 miljoonaa euroa, josta Kirkkonummen kunta maksaa 2 miljoonaa ja valtio 6 miljoonaa euroa.
15. marraskuuta 2014 kello 19 eteenpäin osa Tolsantiestä suljettiin, kun Tolsantien yli kulkevaa vanhaa rautatiesiltaa alettiin purkamaan uuden tieltä. Uusi, tuhat tonnia painava silta siirrettiin paikalleen 16. marraskuuta 2014, ja uusi pätkä rantarataa rakennettiin sillan päälle. Sillan siirto ja ratatyöt saatiin päätökseen 17. marraskuuta 2014 aamuyöllä.
Soorts-Hossegor
Maantiede
Kaupunki sijaitsee Landesin mäntymetsävyöhykkeellä ja Atlantin valtameren rannalla, joka koko pituudeltaan on uintikelpoista hiekkarantaa. Kaupungin alueelle laskevat vetensä Bourret- ja Boudigaujoet. Hossegorin kaupunki on kasvanut pienen meren yhteydessä olevan järven ympärille. Tämä on vanha Adourjoen perintö, ja se on yhteydessä valtamereen, joten se on nousu- ja laskuveden vaikutusten alainen.
Hossegor toimii yhdyssiteenä Seignossen ja Capbretonin kaupunkien välillä, ja niillä kaikilla on yhteinen satama, jota ei kuitenkaan hallinnoida interkommunaalisesti. Hossegoein ranta on surffaajien paratiisi. Joka vuosi syyskuun lopulla kaikki maailman alan huiput tulevat kaupunkiin osallistuakseen alan maailmanmestaruuskisoihin, kun yksi osakisoista järjestetään kaupungissa.
Kaupungissa vaikuttaneita
Useat politiikan, urheilun, viihteen keskeiset henkilöt ovat asuneet tai asuvat edelleenkin Hossegorissa, tosin lähinnä lomailun merkeissä, tunnetuimpia ovat eittämättä François Mitterrand, Michel Jazy ja Alain Juppé.
Isak Räsänen
Isak Räsänen (1881 – 1942) oli suomalainen rakennusmestari, keksijä ja kiuasvalmistaja Kastor Oy:n perustaja ja toimitusjohtaja.
Isak Räsäsen vanhemmat olivat vanginvartija Vilhelm Räsänen (1843–1890) ja Helena Pitkänen (1838–1925). Hän suunnitteli ja teki muurattuja uuneja rakentamiinsa taloihin. Räsänen sai lukuisia puuhellojen ja kiukaiden kehittämiseen liittyneitä patentteja Yhdysvalloissa jossa hän matkusteli näissä asioissa jo 1920- ja 1930-luvuilla. Hän kehitti noin vuonna 1910 Ihanne-lämmityslaitteen jossa ilmaa kierrätettiin tulipesässä ja johdettiin tulipesän ohikulkenut lämmitetty ilma kanavia pitkin muita huoneita lämmittämään. Lämmityslaitetta voitiin käyttää myös pelkän veden lämmittämiseen ja puun käyttö pieneni huomattavasti. Räsänen perusti Viipuriin vuonna 1908 Ihanne-lämmitystoimiston ja Lämmityslaite Oy:n joista muodostui myöhemmin vuonna 1916 Kastor Oy.
Kastor Oy alkoi ensimmäisenä Suomessa valmistaa tehtaalla valmiiksimuuraatuja liesiä ja uuneja. Kastorin tehdas siirtyi vuonna 1923 Viipurista Helsingin Pitäjänmäelle, jossa se toimi vielä 1970-luvulla. Vuonna 1928 Kastor alkoi valmistaa sarjatuotantomallisia kiukaiden kuoria ja vuonna 1931 tehtaalla valmiiksi muurattuja pönttökiukaita. Vuonna 1934 aloitettiin jatkuvalämmitteisten saunankiukaiden valmistus sarjatuotantona. Kiukaiden patentti oli ostettu vuonna 1932 Johan Backmanilta, joka osallistui myös kiukaiden kehittämiseen. Kastorin uusi kiuastehdas valmistui Riihimäelle, jossa se toimii edelleen. Vuonna 2001 ruotsalainen vuonna 1960 perustettu Ab El-spiraler kiuasvalmistaja, jonka tuotemerkkinä on Tylö osti Kastorin. Kastorin Riihimäen tehdasta laajennettiin 2004 kolminkertaiseksi pinta-alaltaan. Kastor on nykyisin osa Helo-konsernia ja on erikoistunut puulämmitteisten kiukaiden valmistukseen.
Isak Räsänen perusti vuonna 1927 yhdessä vaimonsa maisteri Ada Äijälän kanssa Helsinkiin oman koulun, 8-luokkaisen Uuden Yksityisen yhteislyseon, joka toimi aluksi Balderin talossa Aleksanterinkatu 12:ssa. Ada Äijälä toimi koulussa opettajana ja oli koulun johtajana kuolemaansa saakka 1928. Koulu siirtyi vuonna 1991 Nurmijärven Klaukkalaan ja toimii nykyään nimellä Arkadian yhteislyseo.
Räsänen asui Espoon Leppävaarassa, jossa hänellä oli huvila.
Slovakian kansannousu 1944
Slovakian kansannousu oli toisessa maailmansodassa Saksan alaisessa Slovakian tasavallassa 29. elokuuta 1944 alkanut laaja kapinaliike Saksaa vastaan.
Kansannousun alkamispäivä on kansallinen vapaapäivä Slovakiassa.
Tausta
Slovakia oli vuodesta 1939 lähtien Saksan protektoraatti ja sen nukkehallitusta johti Jozef Tiso. Monet slovakialaiset vastustivat Tison johtamaa hallintoa. Adolf Hitler lähetti vuoden 1944 puolivälissä joukkoja Slovakiaan pitääkseen slovakialaiset kurissa ja vastatoimena Neuvostoliiton lähettämille partisaaneille.
Tšekkoslovakian pakolaishallitus oli solminut sopimuksen Neuvostoliiton kanssa joulukuussa 1943. Sekä länsiliittoutuneiden, että Neuvostoliiton sodanjälkeisenä pyrkimyksenä oli palauttaa Tšekkoslovakian olemassaolo vuotta 1938 edeltäneeseen muotoon.
Tšekkoslovakialaisten neuvottelut Neuvostoliitossa
Vuoden 1944 alussa neuvostoliittolaiset ja tšekkoslovakailaiset sotilastoimijat aloittivat keskustelut mahdollisesta sotilasoperaatiosta Slovakiassa siinä tapauksessa jos Saksa miehittäisi maan. Tšekkoslovakialaiset halusivat puolustaa mahdollisimman laajaa ja yhtenäistä aluetta, kun neuvostoliittolaiset suosittelivat partisaanitoimintaa, joka sitoisi mahdollisimman paljon saksalaisia joukkoja pois itärintaman etulinjasta. Neuvostoliitto lupasi kuitenkin aseistaa 50000 slovakkisotilasta.
Kansannousun valmistelut Slovakiassa
Slovakiassa kansannousun valmistelu toteututettiin Banska Bystrican alueen esikuntapäällikkön Ján Golianin lähipiirissä sekä vastaperustetussa Slovakian kansallisneuvostossa. Golianin johtama kapinallisten sotilasjohto nautti sekä neuvoston, että Edvard Benešin johtaman Tšekkoslovakian pakolaishallituksen luottamusta.
Keväällä 1944 Slovakian armeija uudelleenjärjesteltiin siten, että maan koillisosien puolustamiseksi muodostettiin kaksi divisioonaa, jotka annettiin Kenraali Augustín Malárin komennettaviksi. Malár, sekä Slovakian puolustusministeri Ferdinand Čatloš olivat kumpikin myötämielisiä Neuvostoliiton miehitykselle. Divisioonien suunniteltiin joko auttavan puna-armeijaa ylittämään Karpaattien vuoristo, tai sotia partisaanisotaa vuoristoisessa Keski-Slovakiassa kunnes puna-armeija saavuttaisi heidät.
Kansannousun kulku
Myöhäiskesästä 1944 Slovakiaan lennätettiin neuvostoliittolaisia partisaaneja, jotka yhdessä slovakialaisten vastarintataistelijoiden kanssa toimivat erityisesti Turiecin sekä Matala-Tatran alueilla. 27. elokuuta nämä valtasivat Ružomberokin kaupungin. Samana päivänä yli 20 saksalaisotilasta ja yksi slovakialainen kansanedustaja kuolivat tulitaisteluissa partisaanien kanssa.
Françoise Adret
Françoise Adret (7. elokuuta 1920 Versailles – 1. huhtikuuta 2018 Pariisi) oli ranskalainen balettitanssija ja koreografi. Hän perusti Lyonin oopperan baletin ja toimi sen taiteellisena johtajana vuosina 1985–92. Lisäksi hän työskenteli muun muassa Amsterdamin oopperan baletissa 1950-luvulla, Nizzassa 1960-luvulla sekä Pohjois- ja Etelä-Koreassa, Pietarissa, Marseillessa ja Nancyssa (1999). Hän kuoli 97 vuoden iässä.
Slovakian kansannousu 1944
Kansannousun kulku
28. päivänä Saksan sodanjohto päätti miehittää Slovakian, mihin Tiso ilmoitti suostuvansa. Merkittävin syy tähän oli Slovakiassa sijainnut Wermachtille tärkeä aseteollisuus. Kuun viimeisenä päivänä SS-joukkojen johtohahmoihin kuulunut Gottlob Berger lähetettiin maahan riisumaan slovakialaiset joukot aseista. Berger uskoi rauhoittavansa tilanteen alle viikossa. Kenraali Malárin komennossa olleet Slovakian armeijan parhaiten varustetut joukot onnistuttiinkin tekemään vaarattomiksi heti operaation alkuvaiheessa. Armeijan 25000 miehestä noin puolet internointiin ja heidän varusteensa takavarikoitiin. Tämän aseistuksen menettäminen osoittautui myöhemmin suureksi ongelmaksi kapinallisille. 2000 slovakialaista onnistui kuitenkin pakenemaan Keski-Slovakiaan ja liittymään partisaanijoukkoihin.
Taistelut alkavat
Kun Keski-Slovakian kapinalliset onnistuivat valloittamaan laajan ja yhtenäisen alueen Tison hallitukselta, ei lännessä näin käynyt. Ainostaan Trnavan varuskunta nousi Bratislavaa vastaan ja heistä kokonainen sotilasyksikkö liittyi lopulta idän kapinallisiin. Maan pääkaupunki ei missään vaiheessa liittynyt kansannousuun ja valtion voimavaroja pystyttiinkin käyttämään kapinallisia vastaan koko sen ajan.
Kansannousun pääkaupunkina toimi Banská Bystrica. Kapinalliset eivät kuitenkaan onnistuneet luomaan maayhteyttä neuvostojoukkoihin ja he saivat varusteensa vain 150 kilometriä pitkän ilmansillan kautta. Vaikka saksalaiset eivät pystyneetkään siirtämään joukkojaan itärintamalta, pystyivät he pysäyttämään slovakialaisten etenemisen pelkillä miehitysjoukoillaan. He eivät kuitenkaan saaneet kapinaa täysin kukistettia ja Berger korvattiinkin Hermann Höflellä 20. syyskuuta. Myös kansanousun sotilasjohtaja korvaantui tähän aikaan kun Rudolf Viest saapui Lontoosta ottamaan komennon. Golian jatkoi kuitenkin tämän alaisuudessa.
Kansanousun kukistuminen
Lokakuun puolivälissä Slovakiaan siirrettiin SS-panssaridivisioona. Etelästä Zvolenin kaupunkiin suuntautuneen suurhyökkäyksen aikana kapinallisten puolustus lopulta murtui. Kansanousun keskitetysti johdettu vaihe päättyi kun Banská Bystrica vallattiin 27.10.1944. Tämän jälkeen slovakialaiset vastarintataistelijat jatkoivat sissisotaa kunnes puna-armeija pystyi saapumaan alueelle.
Jälkiselvittely
Banská Bystrican valloituksen jälkeen Slovakian hallituksen ja saksalaisten miehitysjoukkojen huomio keskittyi tilanteen vakauttamiseen. Melkein 13000 slovakialaista vangittiin, joista noin 10000 oli juutalaisia. Tämän lisäksi kapinaan osallistuneita alueita terrorisoitiin seuraavien kuukausien aikana rankasti. Saksa päätti miehittää maan pysyvästi, vaikka Tiso jatkoikin hallituksen johdossa.
Neuvostoliiton armeija ajoi saksalaiset koko Slovakian alueelta tammi-huhtikuun 1945 välisenä aikana. Vapautetut alueet liittyivät Benešin johtamaan Tšekkoslovakiaan.
= Merkitys =
Merkitys sodalle
Vaikka kansannousu ei saavuttanutkaan sille etukäteen asetettuja tavoitteita, sitoi se kumminkin saksalaisten joukkoja vajaan kahden kuukauden ajaksi.
Nykymerkitys
Slovakian kansanousu kohosi yhdeksi Slovakian historian merkittävimmistä tapahtumista jo heti sodan loppumisen jälkeen. Paitsi, että se toimi todisteena Tšekkoslovakian panoksesta anti-fasistisessa taistelussa, vahvisti se myös Slovakian asemaa suhteessa Tšekkiin. Kun ensimmäisen tasavallan aikaan sen asema oli ollut selvästi alisteinen, pystyi Slovakian kansallisneuvosto taisteluissa kokemiensa kärsimysten myötä väittämään puhuvansa koko Slovakian kansan puolesta. Tšekissä näin suurta kansannousua ei tapahtunut. Niin kutsutussa Košicen ohjelmassa Slovakia saikin tunnustuksen omasta kansallisesta erottuvuudestaan, joka tulisi olemaan tasavertoinen jälleenrakennetussa Tšekkoslovakiassa.
Haavantuhooja
Haavantuhooja (Acossus terebra) on jokseenkin harvinainen, puuntuhoojiin kuuluva yöperhoslaji.
Koko ja ulkonäkö
Haavantuhooja on melko kookas, selvästi harmaa perhonen, jonka pohjaväriltään harmaissa, melko pitkänomaisissa etusiivissä on selvä tumma, verkkomainen kuvio. Siipien ulkoreuna on selvästi viisto. Takasiivet ovat ruskeat, etusiipiä vaaleammat, ja kuvio erottuu niissä hieman heikommin. Keskiruumiin takaosa on tummanharmaa ja takaruumis tasaisen harmaa ilman vaaleita poikkijuovia. Naaraat ovat selvästi koiraita kookkaampia. Siipiväli on koiraalla 55–64 mm ja naaraalla 68–85 mm.
Lajin voi helposti sekoittaa paljon yleisempään puuntuhoojaan (Cossus cossus). Lajien keskeinen erottava tuntomerkki liittyy haavantuhoojan pienemmän koon ja pitkulaisempien siipien lisäksi tuntosarviin, joiden jaokkeet ovat haavantuhoojalla syvään kaksihaaraiset.
Toukka on kookas ja mustaa päätä lukuun ottamatta valkoinen, vain hivenen punertavansävyinen. Toukka ei tuoksu puuntuhoojan tapaan etikkaiselta.
Levinneisyys ja lentoaika
Haavantuhoojaa esiintyy Pohjois-Espanjasta Keski- ja Etelä-Euroopan kautta Skandinaviaan, Baltiaan, Lähi-itään ja aina Itä-Siperiaan saakka. Suomessa lajia tavataan paikoittain Etelä- ja Keski-Suomessa. Aikuiset perhoset lentävät kesäkuun lopulta elokuun alkuun.
Norderstedt
Norderstedt on kaupunki Schleswig-Holsteinin osavaltiossa, pohjoisessa Saksassa. Se on osa Hampurin metropolialuetta ja noin 72 000 asukkaallaan se on myös Segebergin piirikunnan väkirikkain kaupunki. Kaupungin pinta-ala on 58,1 neliökilometriä ja asukastiheys 1231 as./km². Se on jaettu neljään kaupunginosaan, Garstedtiin, Harksheideen, Friedrichsgabeen ja Glashütteen.
Haavantuhooja
Elinympäristö ja elintavat
Haavantuhooja elää runsaasti haapaa kasvavilla paikoilla. Laji suosii hyvin vahvasti suorassa auringonpaisteessa kasvavia, kookkaita puuyksilöitä. Hyvällä paikalla kasvavaan puuhun naaraat munivat usein, ja puun rungolle voi rungon sisällä elävien toukkien toiminnan seurauksena muodostua tummia kasvannaisia. Aikuiset perhoset ovat yöaktiivisia ja tulevat valolle yön pimeimpään aikaan, mutta lentävät ilmeisesti ainoastaan riittävän lämpiminä öinä. Lisäksi koiras lentää luultavasti vain haistaessaan paritteluvalmiin naaraan tuottaman feromonin, kun naaraan arvellaan lentävän vasta alkaessaan munimaan. Ennen hyönteisten valopyynnin yleistymistä, elintavoiltaan piilottelevaa lajia pidettiin yleisesti suurena harvinaisuutena.
Naaras munii haavan kuoren koloihin ja vahingoittuneisiin kohtiin. Nuoret toukat elävät usein pareittain heti kuoren alla. Toukan kehitys kestää ainakin tavallisesti neljä vuotta, ja laji talvehtii toukkana. Ennen viimeistä talvea toukka tekee koteloitumista varten noin 20 cm pitkän käytävän, joka ulottuu miltei kuoreen saakka. Toisin kuin lähisukulaisensa puuntuhooja, haavantuhoojan toukat eivät poistu puusta etsimään koteloitumispaikkaa vaan koteloituvat pitkulaisen kotelokopan sisään toukkakäytävään. Toukka koteloituu varhain keväällä. Se on kotelovaiheessakin hyvin liikkumiskykyinen ja valmiina pakenemaan häiriöstä syvemmälle puuhun. Aikuiset perhoset kuoriutuvat luultavasti iltapäivän lopulla, jolloin kotelo työntyy osittain ulos toukan kovertamasta tunnelista. Kuoriutunut perhonen pakenee nopeasti kotelon luota ja naamioituu suojavärinsä turvin ylemmäs puun rungolle. Vastakuoriutunut perhonen on arka ja lähtee häirittynä helposti lentoon jopa valoisaan aikaan. Kotelokoppia voi löytyä maasta kuoriutumisaukon luota, mutta terveessä puussa kuoriutumisaukko umpeutuu myöhemmin kesän aikana.
Norderstedt
Kaupungissa toimii 24 koulua, kansankorkeakoulu ja musiikkikoulu.
thumb|left|Norderstedtin kaupungintalon edustaa.
Haavantuhooja
Elinympäristö ja elintavat
Suomen lajien uhanalaiskartoituksen 2010 perusteella haavantuhooja on luokiteltu vaarantuneeksi (VU).
Johnny Clegg
thumb|Johnny Clegg vuonna 1992 Jonathan ”Johnny” Clegg (7. kesäkuuta 1953 Rochdale, Yhdistynyt kuningaskunta – 16. heinäkuuta 2019 Johannesburg, Etelä-Afrikka ) oli eteläafrikkalainen muusikko, joka esiintyi yhtyeissä Juluka ja Savuka. Cleggin musiikissa yhdistyvät länsimaiset ja afrikkalaiset, erityisesti zuluvaikutteet.
Clegg muutti perheensä kanssa nuorena Englannista Zimbabween ja myöhemmin Sambiaan ja lopulta Etelä-Afrikkaan. Hän ryhtyi soittamaan kitaraa 14-vuotiaana ja opiskeli zulukulttuuria, muun muassa inhlangwini-tanssia ja -musiikkia Mntonganazo Mzila -nimisen katumuusikon johdolla.
1970-luvulla Clegg toimi maan apartheid-politiikkaa vastaan tekemällä musiikillista yhteistyötä Sipho Mchunun ja Juluka-yhtyeen kanssa. Cleggin Julukan kanssa tekemä musiikki yhdisti zulumusiikkia kelttiläiseen musiikkiperinteeseen. Kokoonpanon kappale ”Scatterlings of Africa” saavutti myös kansainvälistä huomiota. Juluka-yhtye toimi seitsemän vuotta ja saavutti kaksi platina- ja viisi kultalevyä. Etelä-Afrikan poliittinen ilmapiiri kuitenkin vaikutti siihen, että yhtyeen toiminta lakkasi 1980-luvun puolivalissä ja Mchunu palasi ”kotimaahansa” maanviljelijäksi.
Cleggin seuraava yhtye Savuka, jonka zulunkielinen nimi tarkoittaa ’olemme nousseet’ tai ’heränneet’, loi popvaikutteisempaa afrikkalaista musiikkia. Yhtyeen ensimmäinen albumi Third World Child myi yli kaksi miljoonaa kappaletta. Neljännellä levyllään Heat, Dust And Dreams yhtye voitti Grammy-palkinnon parhaasta maailmanmusiikkilevystä.
Clegg kuoli haimasyöpään 66-vuotiaana kotonaan Johannesburgissa 16. heinäkuuta 2019.
Helvig (Ruotsin kuningatar)
thumb Helvig (k. 1324) oli Holsteinin kreivin tytär, josta tuli Mauno Ladonlukon puolisona Ruotsin kuningatar.
Helvig syntyi 1260-luvun alkupuolella Holsteinin kreivi Gerhard I:lle ja tämän puolisolle Elisabet Mecklenburgilaiselle. Hänellä oli vanhempia sisaruksia, ja suvulla oli yhteyksiä Pohjoismaihin avioliittojen kautta. Mauno Ladonlukko ehti olla kihloissa tai muuten suhteessa kahden Helvigin sukulaisen kanssa ennen avioliittoa Helvigin kanssa. Heidät vihittiin Kalmarissa vuonna 1276. Helvig kruunattiin Söderköpingissä vuonna 1281. Tapahtuma oli vanhin tunnettu Ruotsin kuningattaren kruunaus. Avioliitosta syntyi ainakin kuusi lasta, joista viisi eli yli lapsuusajan: Tanskan kuningatar Ingeborg Maununtytär (Eerik Menvedin puoliso), Ruotsin kuningas Birger Maununpoika, Södermanlandin herttua Eerik Maununpoika, Suomen herttua Valdemar Maununpoika ja tytär Rikissa, josta tuli nunna ja Pyhän Klaaran luostarin abbedissa.